Siden postvæsenet blev omdannet til aktieselskab, har Posta hele tiden udvidet brugen af teknologi for at kunne yde kunderne en bedre service. I 2008 blev de første PostSelv automater sat op på fire forskellige steder på Færøerne. Det betød at nu kunne kunden selv bestemme hvornår hann ville gøre brug af posttjenesterne. I 2009 blev den nye tjeneste Posta Heima lanceret. Posta Heima er en slags rullende posthus, som når direkte ud til kunden. Kuréren kører hjem til kunden, som så kan afvikle alle de sædvanlige postfunktioner hjemme hos sig selv. Denne tjeneste er både på bygd og i byerne. Kort efter at Post Heima var blevet lanceret blev en samarbejdsaftale med butikskæderne Samkeyp og Merko underskrevet. Dette er dagligvarebutikker med lange åbningstider. Her kan kunden afvikle sine almindelige postærinder, som f. eks. sende breve, for der bliver solgt frankeringsmærker samt store og små kuverter og en postkasse hænger udenfor døren. Dette kalder vi for PostaHer. De vigtigste funktioner på posthusene er indbetalinger og pakkeafhentning. Men i takt med konkurrencen fra online-banking og PostaHeima tjenesten falder antallet af kunder på posthusene. Tiden er derfor kommet til at nogle posthuse må lukke og ultimo december lukker disse 13 posthuse: